wannaphong/clean_thaiwikipedia huggingface dataset:
# ลูกบ้าเที่ยวล่าสุด
ลูกบ้าเที่ยวล่าสุด เป็น ภาพยนตร์ไทย ที่ออกฉายในปี พ.ศ. 2536 กำกับภาพยนตร์โดย อิทธิสุนทร วิชัยลักษณ์ อำนวยการสร้างโดยบริษัท ไฟว์สตาร์ โปรดักชั่น ภาพยนตร์นำเสนอด้วยแนวทางตลก เนื้อหาพูดถึงความกล้าในการทำสิ่งที่ถูกต้อง การใช้เวลาในชีวิตอย่างมีค่า และสะท้อนภาพสังคมที่ผู้คนมักจำยอมกับความเลวร้ายที่คุ้นเคย 

นำแสดงโดย สัญญา คุณากร, อังคณา ทิมดี, ชไมพร สิทธิวรนันท์, กลศ อัทธเสรี, อรุณ ภาวิไล, จรัสพงษ์ สุรัสวดี

เพลงประกอบภาพยนตร์ 

"แล้วก็คุ้นกันไปเอง" ร้องโดย วัชระ ปานเอี่ยม, เนื้อร้อง : อิทธิสุนทร วิชัยลักษณ์, ทำนอง-เรียบเรียง : เพชร มาร์ 

"วันพรุ่งนี้" ร้องโดย อังคณา ทิมดี, เนื้อร้อง-ทำนอง : อิทธิสุนทร วิชัยลักษณ์, เรียบเรียง : เพชร มาร์

รางวัลที่ได้รับ

ภาพยนตร์เรื่องนี้ได้รับรางวัล ภาพยนตร์ยอดเยี่ยม, ผู้กำกับภาพยนตร์ยอดเยี่ยม, บทภาพยนตร์ยอดเยี่ยม และลำดับภาพยอดเยี่ยม จากชมรมวิจารณ์บันเทิง ประจำปี 2536 และได้รับการขึ้นทะเบียน มรดกภาพยนตร์ของชาติ ในปี 2562
# ภาพยนตร์ในประเทศกัมพูชา
การถ่ายทำภาพยนตร์ในกัมพูชาเริ่มต้นเมื่อราว พ.ศ. 2493 และในช่วง พ.ศ. 2503 – 2512 จัดเป็นยุคทองของภาพยนตร์ในกัมพูชาก่อนจะล้มละลายไปในสมัยเขมรแดง หลังจากนั้น การเข้ามาแข่งขันของโทรทัศน์และวีดีโอ ทำให้ภาพยนตร์ในกัมพูชาเติบโตได้ช้า
 ช่วงแรก 
เมื่อราว พ.ศ. 2463 มีการถ่ายทำสารคดีสั้นๆ ในกัมพูชาโดยนักถ่ายทำภาพยนตร์ชาวต่างชาติ ตั้งแต่ พ.ศ. 2473 เป็นต้นมา พระนโรดม สีหนุทรงหันมาสนใจการถ่ายทำภาพยนตร์ ในราว พ.ศ. 2493 ได้มีการถ่ายทำภาพยนตร์โดยชาวกัมพูชาเป็นครั้งแรกโดยผู้ที่ไปเรียนในต่างประเทศ คัวอย่างภาพยนตร์ในยุคแรกๆ ได้แก่ Dan Prean Lbas Prich (รอยเท้านายพราน) 
 ยุคทอง 
ใน พ.ศ. 2510 มีบริษัทผลิตภาพยนตร์จำนวนมากและสร้างโรงหนังขึ้นทั่วประเทศ มีการสร้างภาพยนตร์ในช่วงนี้มากกว่า 300 เรื่อง"Cambodian films are undergoing a rebirth", Associated Press, January 6, 2006. (Retrieved from Taipei Times website on December 24, 2006.) ภาพยนตร์ที่ผลิตในกัมพูชาเป็นที่นิยมไปทั่วประเทศ ส่วนใหญ่เป็นภาพยนตร์เกี่ยวกับยุคคลาสสิก เรื่องเล่า และวัฒนธรรมกัมพูชา ภาพยนตร์ของกัมพูชายังเป็นที่นิยมในระดับนานาชาติ , NEWSGROUP. ภาพยนตร์เรื่องงูเก็งกองเป็นที่นิยมในไทยและฮ่องกงเมื่อราว พ.ศ. 2517 พระนโรดม สีหนุเองก็เป็นนักถ่ายทำภาพยนตร์ ส่วนใหญ่เป็นภาพยนตร์โรแมนติก ภาพยนตร์เรื่องเอกของพระองค์คือ อัปสรา ออกฉายเมื่อ 8 สิงหาคม พ.ศ. 2509 ภาพยนตร์เรื่องอื่นที่พระองค์ถ่ายทำ ได้แก่ Ombre Sur Angkor  Rose de Bokor Crepuscule (Twilight) และ Joie de vivre

 ยุคคอมมิวนิสต์ 
ในระหว่างสงครามกลางเมืองกัมพูชา มีผู้อพยพหนีภัยสงครามเข้าไปในเมืองเป็นจำนวนมาก และภาพยนตร์ก็ยังเป็นที่นิยม อุตสาหกรรมภาพยนตร์เริ่มฟุบเมื่อปลายปี พ.ศ. 2517 เมื่อเขมรแดงเริ่มเข้าล้อมเมือง หลังจากที่พนมเปญแตก ในเมืองว่างเปล่าเหลือเพียงภาพยนตร์ชวนเชื่อของเขมรแดงเท่านั้น

หลังจากเขมรแดงสิ้นสุดอำนาจและได้ก่อตั้งสาธารณรัฐประชาชนกัมพูชา มีการฉายภาพยนตร์อีกครั้ง แต่ไม่มีการถ่ายทำภาพยนตร์ในประเทศเพราะขาดแคลนบุคลากร เนื่องจากอพยพออกจากประเทศไปหมด ภาพยนตร์ที่ฉายในกัมพูชาเวลานั้นมาจากเวียดนาม สหภาพโซเวียต ยุโรปตะวันออกและอินเดีย ส่วนภาพยนตร์จากที่อื่นๆเช่น ฮ่องกงถูกห้าม  โดยภาพยนตร์จะมีเนื้อหาเกี่ยวกับสังคมนิยมและการต่อสู้ระหว่างชนชั้น

การสร้างภาพยนตร์ในกัมพูชากลับมาอย่างช้าๆ โดยเน้นภาพยนตร์เพื่อความบันเทิงหรือความโหดร้ายในสมัยเขมรแดง หรือสภาพชีวิตในระบอบการปกครองที่มีเวียดนามสนับสนุน ในชณะเดียวกันก็มีการนำเข้าวีดีโอจากต่างประเทศโดยเฉพาะไทย
 การกลับมา 
ระหว่างพ.ศ. 2533 – 2537 มีการสร้างภาพยนตร์ในกัมพูชาจำนวนมาก ส่วนใหญ่จะออกฉายในช่วงที่อันแทคเข้ามาจัดการเลือกตั้ง ภาพบนต์ในยุคนี้ที่มีชื่อเสียงคือภาพยนตร์ของริที ปัญ ซึ่งมักเกี่ยวข้องกับความโหดร้ายของเขมรแดงที่ออกฉายระหว่าง พ.ศ. 2543 – 2546 ใน พ.ศ. 2544 ไฟ ซัม อังได้นำภาพยนตร์งูเก็งกองออกมาถ่ายทำใหม่ โดยได้รับความร่วมมือจากนักถ่ายทำภาพยนตร์ชาวไทยคือวินัย ไกรบุตร
 การลดลง 
เมื่อสิ้นปี พ.ศ. 2550 อุตสาหกรรมภาพยนตร์ในกัมพูชามีผู้ชมลดลง และบริษัทผลิตภาพยนตร์ก็ลดลง จำนวนภาพยนตร์ที่ผลิตนั้นก็ลดลงด้วย โดยผู้ผลิตหันไปผลิตภาพยนตร์สั้นหรือรายการโทรทัศน์มากขึ้น
 อ้างอิง 

แหล่งข้อมูลอื่น
 PDF of student magazine "Kon. The Cinema of Cambodia
 Camerado SE Asia
 Cambodia Film Commission
 Bophana: Audio Visual Resource Center – Cambodia
 Films from Cambodia at the Internet Movie Database
 Khmer-language films  at the Internet Movie Database
 Cambodia Cultural Profile (Ministry of Culture and Fine Arts/Visiting Arts) 
 Asia life.com
# การขับเคลื่อนยานอวกาศ
การขับดันยานอวกาศ เป็นวิธีการที่ใช้ในการเร่งความเร็วของยานอวกาศและดาวเทียมประดิษฐ์ต่าง ๆ มีวิธีการที่แตกต่างกันหลายวิธี แต่ละวิธีก็มีข้อบกพร่องและข้อได้เปรียบแตกต่างกันไปและการขับเคลื่อนยานอวกาศยังเป็นพื้นที่ใช้งานของการวิจัยในรูปแบบต่าง ๆ อีกด้วย แต่ยานอวกาศส่วนใหญ่ทุกวันนี้ขับเคลื่อนด้วยการบังคับให้ก๊าซพุ่งออกจากทางด้านหลัง/ด้านท้ายของอากาศยานด้วยอัตราเร็วที่สูงมากผ่านหัวฉีดจรวดเดลาวาลความเร็วเหนือเสียง การจัดจำแนกประเภทของเครื่องยนต์แบบนี้จะเรียกว่า เครื่องยนต์จรวด

ยานอวกาศที่ใช้งานทั้งหมดในปัจจุบันเป็นจรวดเคมี (เชื้อเพลิงคู่ (bipropellant) หรือเชื้อเพลิงแข็ง) สำหรับการขับดัน, แม้ว่าบางชนิด (เช่น จรวดเพกาซัส (Pegasus rocket) และ ยานสเปสชิปวัน (SpaceShipOne)) จะได้ใช้เครื่องยนต์ที่ใช้อากาศสำหรับหายใจช่วยในการเผาไหม้ (air-breathing engine) ในช่วงระยะแรกในการขับดันของพวกมันก็ตาม
# คริส ยูแบงก์
คริส ยูแบงก์ นักมวยสากลชาวอังกฤษ เกิดเมื่อ 8 สิงหาคม พ.ศ. 2509 ที่ลอนดอน ประเทศอังกฤษ สถิติการชก 52 ครั้ง ชนะ 45 (น็อค 23) เสมอ 2 แพ้ 5
 ประวัติ 
เริ่มชกมวยสากลอาชีพเมื่อ พ.ศ. 2528 โดยเริ่มจากชกในรุ่นจูเนียร์มิดเดิลเวทก่อนจะเลื่อนไปชกในรุ่นมิดเดิลเวทและขึ้นชิงแชมป์โลกรุ่นมิดเดิลเวท WBO ชนะน็อค ไนเจลล์ เบนน์ ยก 9 ยูแบงก์ป้องกันตำแหน่งได้ 3 ครั้ง แล้วจึงเลื่อนขึ้นมาชิงแชมป์โลกรุ่นซูเปอร์มิดเดิลเวท WBO ชนะน็อค ไมเคิล วัตสัน ยก 12 และผลจากการกครั้งนี้ทำให้วัตสันกลายเป็นเจ้าชายนิทราไป

ยูแบงก์ขึ้นชกป้องกันแชมป์ได้ถึง 14 ครั้ง ก่อนจะเสียแชมป์ให้สตีฟ คอลลินส์ โดยเป็นฝ่ายแพ้คะแนนไป ยูแบงก์กลับมาชิงแชมป์รุ่นเดิมอีก 2 ครั้งแต่ไม่สำเร็จ แพ้คะแนน สตีฟ คอลลินส์ และ โจ คาลซากีไปตามลำดับ จากนั้น ยูแบงก์จึงขึ้นมาชกในรุ่นครุยเซอร์เวท และขึ้นชิงแชมป์โลกรุ่นครุยเซอร์เวท WBO เมื่อ 18 เมษายน พ.ศ. 2541 แพ้คะแนน คาร์ล ทอมป์สันไป ยูแบงก์ขอแก้มืออีกครั้งเมื่อ 18 กรกฎาคม พ.ศ. 2541 และคราวนี้ ปรากฏว่ายูแบงก์แพ้น็อคไปในยกที่ 9 และตัดสินใจประกาศแขวนนวมไป
 เกียรติประวัติ 
 แชมป์เงา WBC รุ่นมิดเดิลเวท
 ชิง 6 มีนาคม 2533 ชนะน็อค ฮูโก อันโดนีโอ คอร์ตี ยก 8
 ป้องกันแชมป์ครั้งที่ 1, 25 เมษายน 2533 ชนะคะแนน เอ็ดดัวโด โดมิงโก คอนเตรราส
 ป้องกันแชมป์ครั้งที่ 2, 5 กันยายน 2533 ชนะน็อค คิด ไมโล ยก 8
 สละแชมป์
 แชมป์โลก WBO รุ่นมิดเดิลเวท 
 ชิง 18 พฤศจิกายน 2533 ชนะน็อค ไนเจล เบนน์ ยก 9
 ป้องกันแชมป์ครั้งที่ 1, 23 กุมภาพันธ์ 2534 ชนะคะแนนโดยเทคนิค แดน เชอร์รี 
 ป้องกันแชมป์ครั้งที่ 2, 18 เมษายน 2534 ชนะน็อค แกรี สเตร็ทช์ ยก 6
 ป้องกันแชมป์ครั้งที่ 3, 22 มิถุนายน 2534 ชนะคะแนน ไมเคิล วัตสัน
 สละแชมป์
 แชมป์โลก WBO รุ่นซูเปอร์มิดเดิลเวท 
 ชิง 21 กันยายน 2534 ชนะน็อค ไมเคิล วัตสัน ยก 12
 ป้องกันแชมป์ครั้งที่ 1, 1 กุมภาพันธ์ 2535 ชนะคะแนน ทูลานี มาลิงกา
 ป้องกันแชมป์ครั้งที่ 2, 27 มิถุนายน 2535 ชนะคะแนน รอน เอสเล็ต
 ป้องกันแชมป์ครั้งที่ 3, 19 กันยายน 2535 ชนะคะแนน โทนี ธอร์นตัน
 ป้องกันแชมป์ครั้งที่ 4, 28 พฤศจิกายน 2535 ชนะคะแนน ฮวน คาร์ลอส กิมิเนซ เฟอร์รีรา
 ป้องกันแชมป์ครั้งที่ 5, 20 กุมภาพันธ์ 2536 ชนะคะแนน ลินเดลล์ โฮล์มส์
 ป้องกันแชมป์ครั้งที่ 6, 15 พฤษภาคม 2536 เสมอกับ เรย์ โคลส 
 ป้องกันแชมป์ครั้งที่ 7, 9 ตุลาคม 2536 เสมอกับ ไนเจลล์ เบนน์ (เป็นการชิงแชมป์โลก WBC รุ่นซูเปอร์มิดเดิลเวท ไม่สำเร็จด้วย)
 ป้องกันแชมป์ครั้งที่ 8, 5 กุมภาพันธ์ 2537 ชนะคะแนน กราเซียโน ร็อคกีเซียนี
 ป้องกันแชมป์ครั้งที่ 9, 21 พฤษภาคม 2537 ชนะคะแนน เรย์ โคลส
 ป้องกันแชมป์ครั้งที่ 10, 9 กรกฎาคม 2537 ชนะคะแนน มัวริลิโอ อามาราล คอสตา
 ป้องกันแชมป์ครั้งที่ 11, 27 สิงหาคม 2537 ชนะน็อค แซม สโตรีย์ ยก 7
 ป้องกันแชมป์ครั้งที่ 12, 15 ตุลาคม 2557 ชนะคะแนน แดน แซมเมอร์
 ป้องกันแชมป์ครั้งที่ 13, 10 ธันวาคม 2557 ชนะคะแนน เฮนรี วาร์ตัน
 เสียแชมป์ 18 มีนาคม 2538 แพ้คะแนน สตีฟ คอลลินส์
 เคยชิงแชมป์ต่อไปนี้แต่ไม่สำเร็จ
 ชิงแชมป์โลก WBO รุ่นซูเปอร์มิดเดิลเวท เมื่อ 9 กันยายน 2538 แพ้คะแนน สตีฟ คอลลินส์
 ชิงแชมป์โลก WBO รุ่นซูเปอร์มิดเดิลเวท เมื่อ 11 ตุลาคม 2540 แพ้คะแนน โจ คัลซากี
 ชิงแชมป์โลก WBO รุ่นจูเนียร์เฮฟวีเวท เมื่อ 18 มีนาคม 2541 แพ้คะแนน คาร์ล ทอมป์สัน
 ชิงแชมป์โลก WBO รุ่นจูเนียร์เฮฟวีเวท เมื่อ 18 กรกฎาคม 2541 แพ้น็อค คาร์ล ทอมป์สัน ยก 10
# เจ้าขุนแสง
เจ้าขุนแสง เจ้าฟ้าแห่งเมืองสีป่อในรัฐฉานในปัจจุบันเป็นผู้ที่นำกองทัพไทใหญ่ขับไล่อิทธิพลพม่าออกไปจากเมืองสีป่อได้ในพ.ศ. 2425 แต่ภายหลังถูกเจ้าฟ้าหลวงเมืองนาย เจ้าขุนกี่ เจ้าฟ้าหลวงเมืองลอกจอก เจ้าไก่หลาน และเจ้าฟ้าไทใหญ่อื่นๆ ปลดออกจากตำแหน่ง จากนั้นได้ให้เจ้าแลงป่าหลานชายเจ้ามังตุย เชื้อพระวงศ์พม่าราชวงศ์คองบองขึ้นเป็นเจ้าฟ้าแทน ทำให้เจ้าขุนแสงหาทางขึ้นเป็นใหญ่อีกครั้ง จนกระทั่งเกิดสงครามมหาเอเชียบูรพาขึ้น กองทัพพายัพของไทยได้บุกยึดรัฐฉานได้เกือบทั้งหมดและก่อตั้งสหรัฐไทยเดิม ข่าวการเคลื่อนทัพของกองทัพไทยได้รับรู้ไปถึงเจ้าขุนแสง เจ้าขุนแสงจึงได้ติดต่อกับทางกองทัพไทย กองทัพไทยจึงได้แต่งตั้งให้เป็นเจ้าฟ้าเมืองสีป่อในขณะที่เจ้าฟ้าสิริสุวรรณราชขึ้นเป็นเจ้าฟ้าเมืองเชียงตุง หลังสงครามสงบเจ้าฟ้าขุนแสงได้ทรงประทับที่เชียงใหม่ชั่วคราวและได้กลับไปยังเมืองสีป่ออีกครั้ง และได้เข้าร่วมกับขบวนการปฏิวัติแห่งรัฐไทมีผลงานรักชาติมากมาย จนกระทั่งประชาชนรัฐฉานได้ยกย่องท่านขึ้นเป็นพ.ศ. 2528 วีรชนแห่งผู้รักชาติแห่งไท
หมวดหมู่:เจ้านายฝ่ายเหนือ
# จอว์ส
จอว์ส  เป็นภาพยนตร์อเมริกันแนวระทึกขวัญ ที่ออกฉายในปี ค.ศ. 1975 ซึ่งดัดแปลงจากนวนิยายชื่อเดียวกันในปี ค.ศ. 1974 ของ ปีเตอร์ เบนช์ลีย์ กำกับโดย สตีเวน สปิลเบิร์ก ซึ่งเรื่องนี้นับเป็นผลงานภาพยนตร์เรื่องลำดับที่สองของเขา ภาพยนตร์ประสบความสำเร็จอย่างมากเมื่อเข้าฉาย ทั้งรายได้และคำวิจารณ์ จนมีชื่อเข้าชิงรางวัลหลายสถาบัน ทั้งลูกโลกทองคำ และรางวัลออสการ์ เคยฉายในประเทศไทย ในปีถัดมา (พ.ศ. 2519) โดยไม่มีชื่อภาษาไทย ฉายที่โรงภาพยนตร์ปารีส-สกาล่า-พาราเมาท์-อินทรา

 เรื่องย่อ 
เป็นเรื่องราวของฉลามกินคนที่มาโผล่แถบหาดอมิตี้ ที่เขมือบไปหลายศพ แต่ไม่มีใครเชื่อว่าเป็นฉลาม เพราะปกติฉลามจะไม่มาอาละวาดแถบนี้ และอีกอย่างที่หาดกำลังจะจัดงานประจำปีอีก มาร์ติน โบรดี้ (รอย ไชเดอร์) หัวหน้าตำรวจอมิตี้, ควินน์ (โรเบิร์ต ชอว์) นักล่าฉลามมือฉมัง และ แมทท์ ฮูเปอร์ (ริชาร์ด เดรย์ฟัสส์) นักวิทยาศาสตร์ผู้มีความรู้เรื่องธรรมชาติของฉลาม 3 คนต้องออกไปล่าเจ้าฉลามโหดตัวนี้ก่อนที่มันจะฆ่าใครอีก

 นักแสดง 
 รอย ไชเดอร์ รับบทเป็น มาร์ติน โบรดี้
 โรเบิร์ต ชอว์ รับบทเป็น ควินน์
 ริชาร์ด เดรย์ฟัส รับบทเป็น แมทท์ ฮูเปอร์
 ลอร์เรน แกรี่	รับบทเป็น เอลเลน โบรดี้
 เมอร์รีย์ แฮมิลตัน รับบทเป็น นายกเทศมนตรีแลร์รี วอห์น 
 คาร์ล กอทท์เลบ รับบทเป็น Meadows
 เจฟฟรีย์ เครเมอร์ รับบทเป็น เลนนี เฮนดริกส์  
 ซูซาน แบล็คไลท์ รับบทเป็น Chrissie Watkins
 ปีเตอร์ เบนช์ลีย์ รับบทเป็น ผู้รายงานข่าว

 รางวัล 
 รางวัลออสการ์
 สาขาบันทึกเสียงยอดเยี่ยม (ได้รับรางวัล)
 สาขาลำดับภาพยอดเยี่ยม (ได้รับรางวัล)
 สาขาดนตรีประกอบภาพยนตร์ยอดเยี่ยม (ได้รับรางวัล)
 สาขาภาพยนตร์ยอดเยี่ยม (เสนอชื่อเข้าชิง)

 รางวัลลูกโลกทองคำ
 สาขาภาพยนตร์ยอดเยี่ยม ประเภทภาพยนตร์ดรามา (เสนอชื่อเข้าชิง)

 แหล่งข้อมูลอื่น
# พรรคสงเคราะห์ชาติ
300px|thumb|กึม สุขา หัวหน้าพรรคสิทธิมนุษย์ และสม รังสี หัวหน้าพรรคสม รังสี ให้สัมภาษณ์แก่นักข่าวของ VOA เกี่ยวกับการจัดตั้งพันธมิตรทางการเมืองเมื่อเดือนกรกฎาคม พ.ศ. 2555
พรรคสงเคราะห์ชาติ (คณบกฺสสงฺเคฺราะชาติ,) หรือที่บางสำนักข่าวของไทยมักเรียกว่า พรรคกู้ชาติ เป็นพันธมิตรเพื่อการเลือกตั้งของพรรคการเมืองกัมพูชาฝ่ายค้าน 2 พรรค ได้แก่ พรรคสม รังสี และพรรคสิทธิมนุษย์ (Human Rights Party) ซึ่งก่อตั้งขึ้นในช่วงกลางปี พ.ศ. 2555 เพื่อเข้าร่วมการเลือกตั้งทั่วไปของกัมพูชาในปี พ.ศ. 2556

วันที่ 16 กันยายน พ.ศ. 2560 พรรคสงเคราะห์ชาติถูกศาลสูงสุดกัมพูชาสั่งยุบพรรคและตัดสิทธิ์สมาชิกพรรคเป็นเวลา 5 ปี ในข้อกล่าวหาสมคบกับต่างประเทศเพื่อเตรียมการโค่นล่มรัฐบาล ซึ่งเป็นผลมาจากกฎหมายพรรคการเมืองของกัมพูชาที่มีผลใช้บังคับในช่วงกลางปีเดียวกัน

 นักการเมืองสำคัญของพรรค 
 Mu Sochua
 Yim Sovann
 Son Chhay
# อี จู-ย็อน
อี จู-ย็อน (เกิด 19 มีนาคม ค.ศ. 1987) หรือในชื่อการแสดงว่า จูยอน เป็นนักร้อง นักแสดง นางแบบ ชาวเกาหลีใต้ รู้จักในสถานะสมาชิก อาฟเตอร์สกูล

ประวัติ
จู ยอน เกิดวันที่ 19 มีนาคม 2530 ที่โซล ประเทศเกาหลีใต้ จูยอนได้ปรากฏตัวในเพลงของ เอสบีเอส ละครเรื่อง "Play Girlz" กับ ซน ดัมบิ จูยอนเป็นหัวหน้าวงของ AS Blue ซึ่งเป็นกลุ่มย่อยของอาฟเตอร์สกูล  จูยอนเธอจบการศึกษาจาก Dongduk Women's University ก่อนที่จูยอนจะได้เข้าวงการเธอได้เป็นเป็นออลจังที่โด่งดังมากในเกาหลีใต้และเธอได้รับฉายา "สวยสุดในวง"

ผลงานเพลง

ผลงานการแสดง
ภาพยนตร์
 ปี ชื่อ บทบาท 2007 My Tutor Friend 2 Azumi 2015 Sorry, I Love You, Thank You Jung Hye-mi 2017 The King Cha Mi-ryeon 2022 Oh! My Ghost Se-ah

รายการโทรทัศน์
 ปี ชื่อ บทบาท 2009 You're Beautiful Before School member(cameo) 2010–2011 Smile Again Yoon Sae-young 2012 Salamander Guru and The Shadows Shi-ra Reply 1997 Dr. Lee Joo-yeon Jeon Woo-Chi Eun-woo 2013 Monstar Ah-ri Reply 1994 Dr. Lee Joo-yeon 2014 A New Leaf Lee Mi-ri Hotel King Chae-won 2016 Immortal Goddess Soo-jung The Facetale: Shinderiya Shin De-ri Fantastic Actress Entourage Lee Joo-yeon 2017 Saimdang, Memoir of Colors Princess Jeongsun Sisters-in-Law Hwang Geum-byul 2018 The Undateables Su-ji Devilish Charm Lee Ha-yim 2020 Hyena Seo Jung-hwa

เว็บซีรีส์
 ปี ชื่อ บทบาท อ้างอิง 2022 Kiss Sixth Sense Oh Ji-young 

รายการวาไรตี
 ปี ชื่อ บทบาท หมายเหตุ 2010 Invincible Youth สมาชิกทั่วไป  2012 Music and Lyrics กับอี แท-ซ็อง 2018 Law of the Jungle in Northern Mariana Islands สมาชิกกลุ่ม
# เครื่องราชอิสริยาภรณ์เหยี่ยวทองคำ
เครื่องราชอิสริยาภรณ์เหยี่ยวทองคำ  (金鵄勲章 (kinshi kunsyou),อังกฤษ:Order of the Golden Kite)  เป็นเครื่องราชอิสริยาภรณ์ญี่ปุ่น สถาปนาเมื่อวันที่ 12 กุมภาพันธ์ พ.ศ. 2433 โดยสมเด็จจักรพรรดิเมจิแห่งจักรวรรดิญี่ปุ่นเพื่อเป็นอนุสรณ์แด่จักรพรรดิจิมมุ

 ลำดับชั้น 
 แพรแถบ  ชั้น  ชื่อ  ภาษาอังกฤษ  center|81px  ชั้นที่ 1  โคอิคคิว คินชิคุนโช  功一級金鵄勲章  Grand Cordon center|81px ชั้นที่ 2  โคนิคิว คินชิคุนโช  功二級金鵄勲章  Second Class center|81px ชั้นที่ 3  โคซังคิว คินชิคุนโช  功三級金鵄勲章  Third Class center|81px ชั้นที่ 4  โคชิคิว คินชิคุนโช  功四級金鵄勲章   Fourth Class center|81px ชั้นที่ 5  โคโกะคิว คินชิคุนโช  功五級金鵄勲章 Fifth Class center|81px ชั้นที่ 6  โคโรขุคิว คินชิคุนโช  功六級金鵄勲章 Sixth Class center|81px ชั้นที่ 7  โคนะนะคิว คินชิคุนโช  功七級金鵄勲章 Seventh Class
# คิวรี (นักร้อง)
อี จี-ฮย็อน (เกิด 12 ธันวาคม ค.ศ. 1986) หรือชื่อที่ใช้ในการแสดง คิวรี  เป็นแร็ปเปอร์ นักร้อง นักแสดงชาวเกาหลีใต้ เธอเป็นที่รู้จักในฐานะสมาชิกวงที-อารา

 ประวัติ 
คิวริ มีชื่อว่า อี จีฮยอน (Lee JiHyun) เกิดเมื่อวันที่ 12 ธันวาคม 1986 มีเลือกกรุ๊ป B ด้วยความน่ารักประกอบกับการมีส่วนสูง 166 เซนติเมตรและรูปร่างที่สมส่วนทำให้คิวริโด่งดังในฐานะการเป็นออลจัง หรือ วัยรุ่นที่ถูกโหวตจากอินเทอร์เน็ตว่ามีรูปร่างและน่าตาดี โดยการเป็นออลจังนี้เองทำให้คิวริได้มีโอกาสเข้ามาอยู่ในวงการบันเทิงของเกาหลี ซึ่งจะเห็นได้จากการถ่ายแบบนิตยสารและโฆษณาเป็นจำนวนมาก และจากนั้นไม่นานคิวริก็ได้เข้าร่วมเดบิวต์เป็นสมาชิกของวง T-ara ถึงแม้ว่าจะเข้ามาทำงานในวงการบันเทิงแต่คิวริก็ไม่ได้ทิ้งการเรียน เห็นได้จากการที่เธอเรียนจบปริญญาตรีจากคณะศิลปศาสตร์ สาขาศิลปะการแสดง จากมหาวิทยาลัยมยองจี

คิวริ ได้เข้ามาเป็นสมาชิกทีอาร่าพร้อมกับ โซยอนและโบรัม หลังจากที่ จีวอนและจีแอ ได้ถอนตัวออกจากวง และได้เดบิ้วต์ในปี 2009

 ผลงาน 
 ละคร 
 ปี ชื่อละคร บทบาท สถานีโทรทัศน์  หมายเหตุ 2009  ซอนต็อก มหาราชินีสามแผ่นดิน  องค์หญิงย็องโม  เอ็มบีซี  2010  Master of Study  Cameo  เคบีเอส  2010  Bubi Bubi ตัวเอง  –  2010  Southern Trader Kim Chul Soo's Updates  Lee Kyung  เคบีเอส  2010  Giants  Cameo  เคบีเอส  2011  King Geunchogo  องค์หญิงบู ยอจิน  เคบีเอส  2015  Sweet Temptation (Black Holliday)  คิวรี  เว็บดรามา 

 เพลง 

 ปี ชื่ออัลบัม ชื่อเพลง หมายเหตุ 2013 Bunny Style  "Shabondama no Yukue (シャボン玉のゆくえ)" ร่วมกับ โบรัม 2013 Bunny Style  "Do we Do we" เดี่ยว2017 What's My Name? "Diamond"  เดี่ยว

แหล่งข้อมูลอื่น
T-ARA Official website
# สกุลวอลนัต
สกุลวอลนัต หรือJuglans เป็นสกุลของพืชในวงศ์ Juglandaceae เมล็ดมีชื่อเรียกโดยทั่วไปว่าวอลนัต เป็นพืชที่ดอกแยกเพศแยกต้น ใบประกอบแบบขนนก 
ส่วนและสปีชีส์
Juglans ส่วน Cardiocaryon ใบใหญ่ นุ่ม ขอบหยัก เนื้อไม้อ่อน นัตมีเปลือกแข็ง ต้นกำเนิดอยู่ในเอเชียตะวันออกเฉียงเหนือ
J. ailantifolia Carr. (J. cordiformis Maxim., J. sieboldiana Maxim.)—วอลนัตญี่ปุ่น
J. ailantifolia var. cordiformis—ฮาร์ทนัต
J. mandshurica Maxim. (J. cathayensis Dode, J. formosana Hayata, J. hopeiensis Dode, J. stenocarpa Maxim.)—วอลนัตแมนจูเรียหรือวอลนัตจีน
Juglans sect. Juglans. ใบใหญ่ ขอบเรียบ เนื้อไม้แข็ง มีต้นกำเนิดในยุโรปตะวันออกเฉียงใต้และเอเชียกลาง 
J. regia L. (J. duclouxiana Dode, J. fallax Dode, J. orientis Dode)—วอลนัต 
J. sigillata Dode—iron walnut (doubtfully distinct from J. regia)
Juglans sect. Rhysocaryon  (วอลนัตดำ) ใบใหญ่ ขอบหยัก เนื้อไม้แข็งมาก ต้นกำเนิดในอเมริกาเหนือและอเมริกาใต้ 
J. australis Griseb. (J. brasiliensis Dode)—วอลนัตบราซิล วอลนัตอาร์เจนตินา
J. boliviana (C. DC.) Dode—วอลนัตโบลิเวีย วอลนัตเปรู
J. californica S.Wats.—วอลนัตดำแคลิฟอร์เนีย
J. hindsii (Jepson) R.E.Smith—Hinds' black walnut
J. hirsuta Manning—Nuevo León walnut
J. jamaicensis C.DC. (J. insularis Griseb.)—วอลนัตอินดีสตะวันตก
J. major (Torrey) Heller (J. arizonica Dode, J. elaeopyron Dode, J. torreyi Dode)—วอลนัตดำอริโซนา
J. major var. glabrata Manning
J. microcarpa Berlandier (J. rupestris Engelm.)—วอลนัตดำเท็กซัส
J. microcarpa var. microcarpa
J. microcarpa var. stewartii (Johnston) Manning
J. mollis Engelm.—วอลนัตเม็กซิโก
J. neotropica Diels (J. honorei Dode)—Andean walnut, cedro negro, cedro nogal, nogal, nogal Bogotano
J. nigra L.—Eastern black walnut
J. olanchana Standl. & L.O.Williams—cedro negro, nogal, walnut
J. olanchana var. olanchana
J. olanchana var. standleyi
J. peruviana Dode—วอลนัตเปรู
J. soratensis Manning
J. steyermarkii Manning—วอลนัตกัวเตมาลา
J. venezuelensis Manning—วอลนัตเวเนซุเอลา
Juglans sect. Trachycaryon.  ใบใหญ่มาก ใบย่อยกว้าง ใบนุ่ม ขอบหยัก เนื้อไม้อ่อน นัตมีเปลือกหนา เรียบ ต้นกำเนิดอยู่ทางตะวันออกของอเมริกาเหนือ  
J. cinerea L.—บัตเตอร์นัต
right|240px|thumb|วอลนัตญี่ปุ่น
แหล่งข้อมูลอื่น

 Juglans species throughout the world
หมวดหมู่:วงศ์ค่าหด
# เครื่องราชอิสริยาภรณ์มงคลรัตน์
เครื่องราชอิสริยาภรณ์มงคลรัตน์ หรือ เครื่องราชอิสริยาภรณ์ซุยโฮ  เป็นเครื่องราชอิสริยาภรณ์ญี่ปุ่น ที่จักรพรรดิเมจิ โปรดฯ ให้สถาปนาขึ้นเมื่อวันที่ 4 มกราคม พ.ศ. 2431 ในนามว่า เครื่องราชอิสริยาภรณ์เมจิ แรกเริ่มนั้นมี 8 ชั้น (ชั้น 8 ขึ้นไปถึงชั้น 1) แต่ตั้งแต่ปี พ.ศ. 2546 ก็พระราชทานเพียง 6 ชั้น โดยยกเลิกชั้นที่ 7 และ 8 ที่เป็นเหรียญอิสริยาภรณ์ออกไป

 ลำดับชั้น 
แพรแถบย่อ2431–25462546–ปัจจุบันชั้น100px|center100px|center瑞宝大綬章 <small>ซูโฮ ไดจูโช<small>  (ชั้น 1, สายสะพาย)100px|center100px|center瑞宝重光章<small>ซูโฮ จูโกโช<small> (ชั้น 2)100px|center100px|center瑞宝中綬章<small>ซูโฮ ชูจุโช<small> (ชั้น 3)100px|center100px|center瑞宝小綬章<small>ซูโฮ โชจุโช<small> (ชั้น 4)100px|center100px|center瑞宝双光章<small>ซูโฮ โซโกโช<small> (ชั้น 5)100px|center100px|center瑞宝単光章<small>ซูโฮ ตันโกโช<small> (ชั้น 6)100px|centerเหรียญทองเมจิ (ชั้น 7) (ยกเลิก)100px|centerเหรียญเงินเมจิ (ชั้น 8) (ยกเลิก)

 ภาพตัวอย่างเหรียญ
# ตองสยาม
ตองสยาม  เป็นไม้ยืนต้นที่มีใบขนาดใหญ่อยู่ในวงศ์ Euphorbiaceae ใบเดี่ยว มีหูใบขนาดใหญ่ ผลแก่แล้วแตกเป็นสองพู สีเหลือง ไม่มีหนาม เมล็ดกลม ออกดอกในเดือนกรกฎาคม – กันยายน เป็นไม้เบิกนำขึ้นในที่แล้งหรือหลังจากเกิดไฟป่า พบในพื้นที่สูงทางภาคตะวันออกและภาคตะวันตก พบครั้งแรกในประเทศไทยโดย S.J. Davies ที่อุทยานแห่งชาติเขาใหญ่ จังหวัดนครนายก เมื่อ 22 ธันวาคม พ.ศ. 2542 ชื่อสปีชีส์ตั้งเป็นเกียรติแก่ประเทศไทย 
 อ้างอิง 
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 63
หมวดหมู่:วงศ์ยางพารา
# จังหวัดกาดิซ
กาดิซ  เป็นจังหวัดทางตอนใต้ของประเทศสเปน ทางทิศตะวันตกเฉียงใต้ของแคว้นอันดาลูซิอา เป็นส่วนที่อยู่ทางใต้สุดของยุโรปตะวันตก

จังหวัดใกล้เคียงได้แก่ จังหวัดอูเอลบา จังหวัดเซบิยา และจังหวัดมาลากา ติดกับมหาสมุทรแอตแลนติก ทะเลเมดิเตอร์เรเนียน ช่องแคบยิบรอลตาร์ และดินแดนโพ้นทะเลของสหราชอาณาจักร (ยิบรอลตาร์) จังหวัดมีพื้นที่ 7,442 ตร.กม.

เมืองหลักของจังหวัดคือเมืองกาดิซ ที่มีประชากรมากกว่า 128,000 คน เมืองใหญ่ที่สุดคือเมืองเฆเรซเดลาฟรอนเตรา มีประชากร 208,896 คน (ค.ศ. 2010) และเมืองสำคัญอีกเมืองหนึ่งคือ อัลเฆซิรัส ที่มีประชากรมากกว่า 114,000 คน สำหรับประชากรรวมทั้งจังหวัด มีประชากร 1,194,062 คน (ค.ศ. 2006) โดยมีประชากรราว 600,000 คนอาศัยอยู่บริเวณอ่าวกาดิซ ความหนาแน่นประชากรเท่ากับ 160.45 คนต่อตารางกิโลเมตร

กาดิซ
# เนชันนัลเอมเบลม
เนชันนัลเอมเบลม  เป็นเพลงมาร์ชที่แต่งโดยเอดวิน ยูยีน แบกลีย์ นักแต่งเพลงชาวอเมริกันในปี ค.ศ. 1902 เผยแพร่ในปี ค.ศ. 1906 เป็นหนึ่งผลงานเพลงมาร์ชอเมริกันที่มีชื่อเสียงที่สุด  นิยมบรรเลงในวันชาติสหรัฐอเมริกา เนื่องจากส่วนหนึ่งของทำนองเพลง มาจากบางท่อนของ เดอะสตาร์สแปงเกิลด์แบนเนอร์ เพลงชาติสหรัฐ

แบกลีย์แต่งเพลงนี้ขณะโดยสารรถไฟไปกับเพื่อนร่วมวง เมื่อแต่งเพลงนี้เสร็จเขากลับไม่ชอบทำนองตอนจบเพลง แต่เพื่อนร่วมวงที่ฟังอยู่ในตู้โดยสารถัดไปกลับชื่นชอบ และแจ้งกับแบกลีย์ว่าจะนำเพลงนี้ออกบรรเลงในการแสดงครั้งต่อไปของวง ทั้งๆ ที่ตัวแบกลีย์โยนโน้ตเพลงนี้ทิ้งไปแล้ว

ครั้งหนึ่งจอห์น ฟิลิป ซูซา ให้สัมภาษณ์ว่า หากให้เลือกเพลงมาร์ชห้าเพลงที่คิดว่าดีที่สุด ห้าเพลงนั้นประกอบด้วยผลงานของซูซาเองจำนวนสี่เพลงได้แก่ เซ็มเปอร์ฟิเดลิส, เดอะวอชิงตันโพสต์, เดอะทันเดอเรอร์ และ เดอะสตาร์แอนด์สไตรพ์ฟอร์เอเวอร์  อีกเพลงหนึ่งนั้นคือ เนชันนัลเอมเบลม ของแบกลีย์

แหล่งข้อมูลอื่น
 National Emblem
# โอดินต์โซโว
โอดินต์โซโว  เป็นเมืองในมอสโกโอบลาสต์ ประเทศรัสเซีย มีประชากร 138,930 คน (ค.ศ. 2010) เมืองตั้งอยู่ทางตอนกลางค่อนไปทางตะวันตกของประเทศ เริ่มก่อตั้งเป็นหมู่บ้านในปลายคริสต์ศตวรรษที่ 14
อ้างอิง
# มิกเกลี
มิกเกลี  เป็นเมืองเล็ก ๆ และเทศบาลในประเทศฟินแลนด์ เทศบาลมีประชากร 48,970 คน (28 กุมภาพันธ์ ค.ศ. 2013) ครอบคลุมพื้นที่ 2,124.60 ตร.กม. (820.31 ตร.ไมล์) โดยเป็นพื้นที่น้ำ 424.7 ตร.กม. (164.0 ตร.ไมล์) ความหนาแน่นประชากรเท่ากับ 28.81 คนต่อตารางกิโลเมตร หรือ 74.6 คนต่อ ตร.ไมล์ เมืองมิกเกลีเป็นศูนย์บัญชาการกองทัพฟินแลนด์ในสงครามโลกครั้งที่สอง
# เอลปูเอร์โตเดซานตามาริอา
เอลปูเอร์โตเดซานตามาริอา ("The Port of Saint Mary") หรือชื่อท้องถิ่นเรียกสั้น ๆ ว่า เอลปูเอร์โต เป็นเทศบาลที่ตั้งอยู่ริมฝั่งแม่น้ำกัวดาเลเต ในจังหวัดกาดิซ แคว้นอันดาลูซิอา ประเทศสเปน จากข้อมูลประชากรในปี ค.ศ. 2009 เมืองมีประชากร 88,000 คน โดยมีประชากรราว 50,000 คน อาศัยอยู่บริเวณใจกลางเมือง 

เมืองตั้งอยู่ทางตะวันตกของเมืองกาดิซ ตรงข้ามอ่าวกาดิซ เป็นที่รู้จักเรื่องมีท่าเรือที่โคลัมบัสล่องเรือในที่แห่งนี้ในการเดินทางไปอเมริกาครั้งที่ 2
# มินโดโร
มินโดโร  เป็นเกาะที่ใหญ่เป็นอันดับ 7 ของประเทศฟิลิปปินส์ ตั้งอยู่ตอนกลางของประเทศ ทางตะวันตกเฉียงใต้ของเกาะลูซอน ทิศตะวันตกจดทะเลจีนใต้ ทิศใต้จดทะเลลูซู ทิศเหนือแยกจากเกาะลูซอนโดยช่องแคบเวอร์เด ทิศตะวันออกแยกจากเกาะตาบลัสและเกาะอื่น ๆ โดยช่องแคบตาบลัส และด้านตะวันตกเฉียงใต้แยกจากหมู่เกาะกาลามีอันโดยช่องแคบมินโดโร 

ชาวจีนรู้จักเกาะนี้ก่อนที่สเปนจะเดินทางมาถึงใน ค.ศ. 1570 สหรัฐอเมริกาเข้ายึดครองใน ค.ศ. 1901 ญี่ปุ่นเข้ายึดครองระหว่างสงครามโลกครั้งที่สองใน ค.ศ. 1944 และสหรัฐอเมริกายึดคืนมาได้
# พิวโบล (รัฐโคโลราโด)
พิวโบล (พูเอโบล) เป็นเมืองในพิวโบลเคาน์ตี ในรัฐโคโลราโด สหรัฐอเมริกา เมืองมีประชากร 106,595 คน (ค.ศ. 2010) เป็นเมืองใหญ่เป็นอันดับ 246 ของสหรัฐอเมริกา

เมืองตั้งอยู่บนฝั่งแม่น้ำอาร์คันซอ อยู่ทางใต้ของเมืองเดนเวอร์ เมืองหลวงของรัฐราว 112 ไมล์ (180 กม.) และอยู่ทางใต้ของเมืองโคโลราโดสปริงส์ 43 ไมล์ เมืองพิวโบลมีหิมะน้อยกว่าเมืองใหญ่เมืองอื่นในรัฐโคโลราโด ถือเป็นหนึ่งในเมืองที่มีการผลิตเหล็กกล้ามากที่สุดในสหรัฐอเมริกา

เมืองนี้ตั้งขึ้นเป็นสถานีการค้าเมื่อปี ค.ศ. 1842 ในชื่อ เอลพิวโบล หรือ ฟอร์ตพิวโบล และตั้งเป็นเมืองเมื่อ ค.ศ. 1885 ได้รับความเสียหายมากจากอุทกภัยเมื่อ ค.ศ. 1921
# พลองเหมือด
พลองเหมือด หรือเหมือดแอ่  เป็นไม้ยืนต้นในวงศ์ Memecylaceae แตกเป็นร่องตามยาวของลำต้น สีน้ำตาลถึงดำ ใบเดี่ยว เนื้อใบหนา ดอกช่อ ออกเป็นกระจุกตามซอกใบ มีฐานรองดอกรูปถ้วย กลีบดอกสีม่วงหรือน้ำเงินเข้ม อับเรณูโค้งคล้ายอักษร J ผลกลมเมื่ออ่อนสีเขียว แก่เป็นสีม่วงเข้ม 

ผลมีรสฝาดหวาน รับประทานเป็นผลไม้ รากหรือลำต้นใช้ต้มรักษาโรคกระเพาะอาหาร หรือต้มผสมกับยาอื่น รักษาโรคหืด ใบเมื่อนำมาเคล้ากับพริกแล้วตากแดดช่วยให้พริกสีสด ป้องกันไม่ให้แมลงมาเจาะพริกแห้ง กิ่งและลำต้นทำเป็นน้ำด่างใช้แช่ไหมและฝ้ายก่อนย้อม สามารถสกัดสีเหลืองออกมาได้ 
 อ้างอิง 
 สถาบันวิจัยวลัยรุกขเวช มหาวิทยาลัยมหาสารคาม. พรรณไม้พื้นบ้านอีสาน เล่ม 1. มหาสารคาม: มหาวิทยาลัยมหาสารคาม. 2544 หน้า 177
หมวดหมู่:วงศ์โคลงเคลง
หมวดหมู่:ผลไม้
หมวดหมู่:สมุนไพร